Etter brannen i 1994 ble det besluttet å bygge ny kirke. Denne ble trukket litt lenger øst på tomten slik at den ligger i litt hellende terreng og dermed har en underetasje mot sørøst. Arkitekt Peder A. Ristesund tegnet en kirke i betong og tre, med en karakteristisk ny tårnkonstruksjon, og sitteplasser til 300 personer. I tillegg har kirken menighetssal som rommer 75 personer, samt mindre møterom og kontorer.